Oscar-saak: Sluier getrek oor ‘SMS-boodskappe’Justin Divaris (regs agter) het die foto op Twitter gelaai. Langs hom is Steenkamp en Hougaard is regs voor. Dit kom na berigte dat ŉ top forensiese ontleder van die Valke ingeroep sal word om die selfone wat in Oscar Pistorius se huis gevind is na die moord op Steenkamp te ondersoek. “Ons laat die ondersoek sy gang gaan. Ons gaan dit nie stap vir stap in die media bekendmaak nie,” het brig. Neville Malila, woordvoerder van die polisie in Gauteng, gesê. Hougaard is glo Steenkamp se voormalige kêrel en het hy glo voor haar dood vir haar ŉ SMS-boodskap gestuur. Volgens berigte het dit moontlik ŉ aandeel gehad in die tragiese gebeure by Pistorius se huis op Valentynsdag. Justin Divaris, ŉ sakeman van Sandton en vriend van Pistorius, het kort na Steenkamp se dood ŉ foto op Twitter geplaas van homself, Steenkamp en Hougaard met die woorde: “Gelukkiger tye met spesiale mense. Ons almal mis jou so baie Reevs.”